Nafarroako Parlamentuko Mahaiak, 2021eko urtarrilaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ainhoa Aznárez Igarza andreak aurkeztutako gaurkotasun handiko galdera, Foru Komunitatean haztegitzarrak instalatzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2021eko urtarrilaren 11n

Lehendakaria: Unai Hualde Iglesias

GALDERAREN TESTUA

Nafarroako Podemos Ahal Dugu foru parlamentarien elkarteari atxikitako foru parlamentari Ainhoa Aznárez Igarza andreak gaurkotasun handiko honako galdera hau aurkezten du, Landa Garapeneko eta Ingurumeneko kontseilariak urtarrilaren 14ko Osoko Bilkuran erantzun dezan.

Jakin dugu Nafarroako Justizia Auzitegi Nagusiak partzialki baietsi duela Odietako abeltzaintza-enpresa batek aurkeztutako administrazioarekiko auzi-errekurtsoa. Enpresak errekurtso hori aurkeztu zuen bere instalazioak handitzeko (7.200 behi hartu ahal izateko) ingurumen-baimen berria ukatu zion 2018ko ebazpenaren aurka.

Noiz aurreikusten du Landa Garapeneko eta Ingurumeneko Departamentuak Abereen Osasunari buruzko azaroaren 16ko 11/2000 Foru Legea aldatzea, tamaina horietako instalazioak Foru Komunitatean kokatzea saihesteko beharrezkoa den segurtasun juridikoa lortzeko?

Iruñean, 2021eko urtarrilaren 7an

Foru parlamentaria: Ainhoa Aznárez Igarza